31.

SI: Befektetési szolgáltatások csak bankokon és befektetési társaságokon keresztül nyújthatók. A. Biztosítási és biztosítással összefüggő szolgáltatások 1. Határokon átnyúló szolgáltatás AT: A Közösségben nem letelepedett leányvállalat vagy Ausztriában nem letelepedett fióktelep nevében tilos a reklámtevékenység és a közvetítés (a viszontbiztosítás és a visszaengedményezés kivételével). AT: Kötelező légi biztosítást csak a Közösségben letelepedett leányvállalat vagy Ausztriában letelepedett fióktelep köthet. AT: Magasabb biztosítási adó alá tartoznak azok a biztosítási szerződések (a viszontbiztosítási és visszaengedményezési szerződések kivételével), amelyeket a Közösségben nem letelepedett leányvállalat vagy Ausztriában nem letelepedett fióktelep kötött. Mentesség nyújtható a magasabb adó alól. BG: A.1. alágazat (közvetlen biztosítás) Nem korlátozott, kivéve olyan szolgáltatások esetében, melyeket a Bolgár Köztársaság területén külföldi személyek számára nyújtanak külföldi szolgáltatók. Szállítási biztosítást, amely az árukra és a járművek biztosítására terjed ki, valamint a Bolgár Köztársaság területén fellelhető kockázatokra vonatkozó felelősségbiztosítást külföldi biztosítótársaságok közvetlenül nem köthetnek. Külföldi biztosítótársaság kizárólag fióktelepen keresztül köthet biztosítási szerződést. Betétbiztosítás és hasonló kártalanítási rendszerek, valamint kötelező biztosítási rendszerek esetében nem korlátozott. Nem korlátozott nemzeti elbánás tekintetében. BG: A.2. alágazat (viszontbiztosítás és visszaengedményezés): Nem korlátozott visszaengedményezési szolgáltatások tekintetében. BG: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Nem korlátozott. CY: A biztosítási főigazgató által (prudenciális kritériumok alapján) jóváhagyott bármely külföldi viszontbiztosító kínálhat viszontbiztosítási és visszaengedményezési szolgáltatásokat a Cipruson bejegyzett és engedélyezett biztosítótársaságok számára. CY: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Nem korlátozott. CZ: Kizárólag az alábbiak: Külföldi pénzügyi szolgáltatások nyújtói részvénytársasági formában létrehozhatnak olyan biztosítótársaságot, melynek székhelye a Cseh Köztársaságban van, vagy végezhetnek biztosítási tevékenységet a Cseh Köztársaságban létesítő okirat szerinti székhellyel rendelkező fiókon keresztül a biztosítási ágazatról szóló törvényben megadott feltételek szerint. Kereskedelmi jelenlét és engedély szükséges a biztosítási szolgáltatások nyújtóinak az alábbiakhoz: viszontbiztosítás és hasonló szolgáltatások nyújtása, valamint közvetítési szerződés megkötése egy közvetítővel azzal a céllal, hogy biztosítási szerződést lehessen kötni a biztosítási szolgáltatások nyújtója és egy harmadik fél között. A közvetítőnek engedélyt kell szereznie, amennyiben közvetítő tevékenységét a Cseh Köztársaságban létesítő okirat szerinti székhellyel rendelkező fióktelep számára végzi. DK: Kötelező légi biztosítást csak a Közösségben letelepedett cégek köthetnek. DK: Dániában állandó lakóhellyel rendelkező személyekre, dán hajókra, vagy dániai tulajdonra vonatkozó közvetlen biztosítás megkötésében üzleti céllal nem segédkezhetnek a dán törvények vagy a dán illetékes hatóságok által engedélyezett biztosítótársaságokon kívül más személyek vagy vállalatok (beleértve a biztosítótársaságokat is). DE: Kötelező légiközlekedési biztosítást csak a Közösségben letelepedett leányvállalat vagy Németországban bejegyzett fiók köthet. DE: Ha egy külföldi biztosítótársaság fióktelepet hozott létre Németországban, nemzetközi szállításra vonatkozó biztosítási szerződéseket csak a Németországban letelepedett fióktelepen keresztül köthet. FI: A megállapodás 3.a) albekezdése szerint csak olyan biztosítók kínálhatnak biztosítási szolgáltatásokat, amelyek központi irodája az Európai Gazdasági Térségben van, vagy rendelkeznek fiókteleppel Finnországban. FI: A biztosítási ügynöki szolgáltatások előfeltétele egy állandó iroda az Európai Gazdasági Térségben. FR: A szárazföldi szállítással kapcsolatos kockázatbiztosítást kizárólag a Közösség területén működő biztosítási cégek köthetnek. HU: A.1. alágazat (közvetlen biztosítás): Kizárólag a devizaügyletre vonatkozó jogi szabályokban meghatározott nemzetközi üzleti tevékenységet folytató vállalkozók vásárolhatnak szolgáltatásokat. Kizárólag a külföldön végbemenő biztosítási eseményeket lehet biztosítani. IT: Kötetlen a biztosításmatematikusi szakma számára. IT: CIF paritású kivitellel kapcsolatos kockázatok biztosítását csak a Közösségben letelepedett biztosítótársaságok köthetik meg. IT: Csak a Közösségben letelepedett biztosítótársaságok köthetnek szállítási biztosítást árukra, gépjármű-biztosítást, vagy az olaszországi kockázatokra vonatkozó felelősségbiztosítást. Ez a kitétel nem vonatkozik olaszországi importot is magában foglaló nemzetközi szállítmányozásra. LV: Nem korlátozott a megállapodás B.3.a) albekezdése tekintetében. MT: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Nem korlátozott. PL: Nem korlátozott, kivéve a viszontbiztosítást, a visszaengedményezést és a nemzetközi kereskedelemben részt vevő áruk biztosítását. RO: A megállapodás B.3. a) és c) albekezdésére nem korlátozott. Az A.2. alágazatra (viszontbiztosítás és visszaengedményezés): A nemzetközi piaci viszontbiztosítást csak akkor engedélyezik, ha a viszontbiztosított kockázatot nem lehet elhelyezni a hazai piacon. PT: Légi- és tengeri szállítási biztosítást, amely árukra, repülőgépre, hajókra és felelősségre vonatkozik, csak az Európai Közösségben letelepedett vállalat köthet; kizárólag az EK-ban letelepedett személyek vagy vállalatok léphetnek fel közvetítőként ilyen biztosítási ügylet esetében Portugáliában. SK: Az alábbiak nyújtásához kereskedelmi jelenlét szükséges: a Szlovák Köztársaságban állandó lakhellyel rendelkező személyek életbiztosítása, a Szlovák Köztársaság területén található vagyon biztosítása, felelősségbiztosítás természetes és jogi személyek tevékenysége által a Szlovák Köztársaság területén okozott veszteségek és károk tekintetében, légi- és tengeri közlekedési biztosítás, amely kiterjed árukra, repülőgépekre, hajókra és felelősségre. SI: Tengeri, légi és szállítási biztosítás: A kölcsönös biztosítók által nyújtott biztosítási tevékenységek a Szlovén Köztársaság területén működő, bejegyzett társaságokra korlátozottak. SI: A.2., A.3. és A.4. alágazat (viszontbiztosítás és visszaengedményezés, biztosítási közvetítés és biztosításhoz kapcsolódó kiegészítő szolgáltatások): Nem korlátozott. SE: Közvetlen biztosítást csak a Svédországban engedélyezett biztosítási szolgáltató nyújthat, feltéve, hogy a külföldi szolgáltató és a svéd biztosítótársaság ugyanahhoz a vállalatcsoporthoz tartozik, vagy együttműködési megállapodás van köztük. 2. Külföldi igénybevétel AT: A Közösségben nem letelepedett leányvállalat vagy Ausztriában nem letelepedett fióktelep nevében tilos a reklámtevékenység és a közvetítés (a viszontbiztosítás és a visszaengedményezés kivételével). AT: Kötelező légi biztosítást csak a Közösségben letelepedett leányvállalat vagy Ausztriában letelepedett fióktelep köthet. AT: Magasabb biztosítási adó alá tartoznak azok a biztosítási szerződések (a viszontbiztosítási és visszaengedményezési szerződések kivételével), amelyeket a Közösségben nem letelepedett leányvállalat vagy Ausztriában nem letelepedett fióktelep kötött. Mentesség nyújtható a magasabb adó alól. BG: A.1. alágazat (közvetlen biztosítás) Bolgár természetes és jogi személyek, valamint olyan külföldi személyek, akik a Bolgár Köztársaság területén folytatnak üzleti tevékenységet, kizárólag olyan szolgáltatók Bulgáriában végzett tevékenysége tekintetében köthetnek biztosítási szerződést, amelyek engedélyt kaptak Bulgáriában biztosítási tevékenység végzésére. Az e szerződések eredményeként fellépő biztosítási kompenzációt Bulgáriában kell kifizetni. Betétbiztosítás és hasonló kártalanítási rendszerek, valamint kötelező biztosítási rendszerek esetében nem korlátozott. BG: A.2., A.3. és A.4. alágazat (viszontbiztosítás és visszaengedményezés, biztosítási közvetítés és biztosításhoz kapcsolódó kiegészítő szolgáltatások): Nem korlátozott. CY: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Nem korlátozott. CZ: Kizárólag az alábbiak: Az alább meghatározott biztosítási szolgáltatások nem vásárolhatók meg külföldön: a Cseh Köztársaságban állandó lakhellyel rendelkező személyek életbiztosítása, a Cseh Köztársaság területén található vagyon biztosítása, felelősségbiztosítás természetes és jogi személyek tevékenysége által a Cseh Köztársaság területén okozott veszteségek és károk tekintetében. DK: Kötelező légi biztosítást csak a Közösségben letelepedett cégek köthetnek. DK: Dániában állandó lakóhellyel rendelkező személyekre, dán hajókra vagy dániai tulajdonra vonatkozó közvetlen biztosítás megkötésében üzleti céllal nem segédkezhetnek a dán törvények vagy a dán illetékes hatóságok által engedélyezett biztosítótársaságokon kívül más személyek vagy vállalatok (beleértve a biztosítótársaságokat is). DE: Kötelező légi biztosítást csak a Közösségben letelepedett leányvállalat vagy Németországban letelepedett fióktelep köthet. DE: Ha egy külföldi biztosítótársaság fióktelepet hoz létre Németországban, nemzetközi szállításra vonatkozó biztosítási szerződéseket csak a Németországban letelepedett fióktelepen keresztül köthet. FR: Szárazföldi szállítással kapcsolatos kockázatbiztosítást kizárólag a Közösség területén működő biztosítási cégek köthetnek. HU: A.1. alágazat (közvetlen biztosítás): Kizárólag a devizaügyletre vonatkozó jogi szabályokban meghatározott nemzetközi üzleti tevékenységet folytató vállalkozók vásárolhatnak szolgáltatásokat. Kizárólag a külföldön végbemenő biztosítási eseményeket lehet biztosítani. IT: Az olaszországi lakosok általi CIF paritású kivitellel kapcsolatos kockázatok biztosítását csak a Közösségben letelepedett biztosítótársaságok köthetik meg. IT: Csak a Közösségben letelepedett biztosítótársaságok köthetnek szállítási biztosítást árukra, gépjármű-biztosítást, vagy az olaszországi kockázatokra vonatkozó felelősségbiztosítást. Ez a kitétel nem vonatkozik olaszországi importot is magában foglaló nemzetközi szállítmányozásra. MT: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Nem korlátozott. PL: Nem korlátozott, kivéve a viszontbiztosítást, a visszaengedményezést és a nemzetközi kereskedelemben részt vevő áruk biztosítását. PT: Légi- és tengeri szállítási biztosítást, amely árukra, repülőgépre, hajótörzsre és felelősségre vonatkozik, csak az Európai Közösségben letelepedett vállalat köthet; kizárólag az EK-ban letelepedett személyek vagy vállalatok léphetnek fel közvetítőként ilyen biztosítási ügylet esetében Portugáliában. RO: A megállapodás B.3. a) és c) albekezdésére nem korlátozott. Az A.2. alágazatra (viszontbiztosítás és visszaengedményezés): A nemzetközi piacon a viszontbiztosítást csak akkor engedélyezik, ha a viszontbiztosított kockázatot nem lehet elhelyezni a hazai piacon. SK: Az (1) típushoz tartozó biztosítási szolgáltatások, kivéve a légi- és tengeri közlekedés biztosítását, amely kiterjed az árura, a repülőgépre, hajóra és a felelősségre, nem vásárolható meg külföldön. SI: Tengeri, légi és szállítási biztosítás: A kölcsönös biztosítók által nyújtott biztosítási tevékenységek a Szlovén Köztársaság területén működő, bejegyzett társaságokra korlátozottak. SI: A Szlovén Köztársaságban a viszontbiztosítási társaságoknak elsőbbsége van a biztosítási díjak beszedése terén. Amennyiben e társaságok nem tudnak a kockázatok terén egyensúlyt teremteni, úgy e társaságok külföldön viszontbiztosíthatók és visszaengedményezhetők. (A biztosítótársaságokról szóló új törvény elfogadása után nincs.) 3. Kereskedelmi jelenét AT: Meg kell tagadni az engedélyt a külföldi biztosítók fióktelepeitől, ha a biztosító saját országában nem rendelkezik egy részvénytársaságnak vagy kölcsönös biztosítási társulatnak megfelelő vagy ahhoz hasonló jogi formával. BE: Az Európai Közösség valamely tagállamának joghatóságán kívüli személy, vállalat vagy intézmény által vagy nevében tett, belga értékpapírok megszerzésére irányuló nyilvános ajánlatot jóváhagyásra be kell nyújtani a pénzügyminisztérium számára. BG: A.1. alágazat (közvetlen biztosítás): Betétbiztosítás és hasonló kártalanítási rendszerek, valamint kötelező biztosítási rendszerek esetében nem korlátozott. Nem lehetséges olyan biztosítási szolgáltatást létrehozni, amely mind életbiztosítási, mind nem életbiztosítási szolgáltatásokat kínál. Külföldi személyek csak bolgár biztosítótársaságokban való részvételen keresztül – tőkerészesedési korlátozás nélkül –, illetve a Bolgár Köztársaságban okirat szerinti székhellyel rendelkező fióktelepen keresztül közvetlenül nyújthatnak biztosítási szolgáltatásokat. Külföldi biztosítótársaságok fióktelepének létrehozása a pénzügyi felügyelőbizottság engedélyétől függ. Bizonyos típusú biztosítások nyújtása céljából bulgáriai fióktelep létrehozásához a külföldi biztosítónak olyan engedéllyel kell rendelkeznie, amely legalább ötéves időtartamra felhatalmazta, hogy származási országában a biztosítások ugyanabban a típusában tevékenységet folytasson. A külföldi biztosítótársaságok fióktelepeinek a következő feltételeknek kell megfelelniük: garanciára és letétre vonatkozó meghatározott követelmények, elkülönített tőkésítés, valamint a műszaki tartalékokat képviselő eszközök lokalizációja a Bolgár Köztársaságban. Szállítási biztosítást, amely az árukra és a járművek biztosítására terjed ki, valamint a Bolgár Köztársaság területén fellelhető kockázatokra vonatkozó felelősségbiztosítást külföldi biztosítótársaságok közvetlenül nem köthetnek. Külföldi biztosítótársaság kizárólag fióktelepen keresztül köthet biztosítási szerződést. A biztosítási szerződés által keletkezett biztosítási alapokat, valamint a saját tőkét a Bolgár Köztársaságban kell befektetni, és kizárólag a pénzügyi felügyelőbizottság engedélyével lehet külföldre utalni. Külföldi szolgáltatók pénzügynökön keresztül nem köthetnek szerződést helyi természetes vagy jogi személlyel. BG: A.2. alágazat (viszontbiztosítás és visszaengedményezés): Nem lehetséges olyan viszontbiztosítási szolgáltatást létrehozni, amely mind életbiztosítási, mind nem életbiztosítási viszontbiztosítási szolgáltatásokat kínál. Külföldi személyek csak bolgár biztosítótársaságokban való részvételen keresztül – tőkerészesedési korlátozás nélkül – nyújthatnak biztosítási szolgáltatásokat. Külföldi viszontbiztosító társaságok csak a Bolgár Köztársaságban okirat szerinti székhellyel rendelkező fióktelepen keresztül közvetlenül nyújthatnak viszontbiztosítási szolgáltatásokat. Külföldi biztosítótársaságok fióktelepének létrehozása a pénzügyi felügyelőbizottság engedélyétől függ. A viszontbiztosítási szerződés által keletkezett viszontbiztosítási alapokat, valamint a saját tőkét a Bolgár Köztársaságban kell befektetni, és kizárólag a pénzügyi felügyelőbizottság engedélyével lehet külföldre utalni. Külföldi szolgáltatók pénzügynökön keresztül nem köthetnek viszontbiztosítási szerződést helyi természetes vagy jogi személlyel. Nem korlátozott visszaengedményezési szolgáltatások tekintetében BG: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Csak a Bolgár Köztársaságban a kereskedelmi törvény értelmében bejegyzett és a pénzügyi felügyelőbizottság által engedélyezett kereskedelmi vállalatok folytathatnak közvetítési tevékenységet. A biztosításhoz kapcsolódó kiegészítő szolgáltatásoknak kapcsolatban kell lenniük a biztosítással. Nem korlátozott a biztosításmatematikai szolgáltatásokra. CY: A.1. alágazat (közvetlen biztosítás): Egyetlen biztosító sem működhet a Ciprusi Köztársaságban, illetve a Ciprusi Köztársaságból a biztosítási főigazgató meghatalmazása nélkül, a biztosítótársaságokról szóló törvénnyel összhangban. A Ciprusi Köztársaságban külföldi biztosítótársaságok fióktelep vagy képviselet létrehozásával tevékenykedhetnek. Külföldi biztosítónak a származási országából működési engedélyt kell szereznie, mielőtt fióktelep vagy ügynökség létrehozására engedélyt kap. A Ciprusi Köztársaságban bejegyzett biztosítótársaságokban a külföldi részvétel feltétele a központi bank előzetes jóváhagyása. A külföldi részvétel mértékéről eseti alapon, a gazdasági szükségleteknek megfelelően döntenek. CY: A.2. alágazat (viszontbiztosítás és visszaengedményezés): A Ciprusi Köztársaságban egy vállalat csak akkor működhet viszontbiztosítóként, ha rendelkezik a Biztosítási Főigazgató meghatalmazásával. Nem helyi lakosok csak a központi bank előzetes jóváhagyásával fektethetnek be viszontbiztosító társaságokba. A helyi viszontbiztosító társaságokban a külföldi tőke részvételének arányát eseti alapon határozzák meg. Jelenleg nincs helyi viszontbiztosító társaság. CY: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Nem korlátozott. CZ: Kizárólag az alábbiak: Külföldi pénzügyi szolgáltatások nyújtói részvénytársasági formában létrehozhatnak olyan biztosítótársaságot, melynek székhelye a Cseh Köztársaságban van, vagy végezhetnek biztosítási tevékenységet a Cseh Köztársaságban létesítő okirat szerinti székhellyel rendelkező fióktelepen keresztül a biztosítási ágazatról szóló törvényben megadott feltételek szerint. Kereskedelmi jelenlét és engedély szükséges a biztosítási szolgáltatások nyújtóinak az alábbiakhoz: viszontbiztosítás és hasonló szolgáltatások nyújtása, valamint közvetítési szerződés megkötése egy közvetítővel azzal a céllal, hogy biztosítási szerződést lehessen kötni a biztosítási szolgáltatások nyújtója és egy harmadik fél között. A közvetítőnek engedélyt kell szereznie, amennyiben közvetítő tevékenységét a Cseh Köztársaságban létesítő okirat szerinti székhellyel rendelkező fióktelep számára végzi. ES: Bizonyos típusú biztosítások szolgáltatása céljából spanyolországi fióktelep vagy ügynökség létrehozásához a külföldi biztosítónak olyan engedéllyel kell rendelkeznie, amely legalább ötéves időtartamra felhatalmazta, hogy származási országában a biztosítások ugyanabban a típusában tevékenységet folytasson. ES, EL: A letelepedési jog nem vonatkozik biztosítótársaságok képviseleti irodáinak vagy egyéb állandó képviseletének létrehozására, kivéve, ha ezeket az irodákat ügynökségként, fióktelepként vagy központi irodaként alapítják. EE: A.1. alágazat (közvetlen biztosítás): Nincs, kivéve, hogy a külföldi tőke bevonásával működő biztosítási részvénytársaságok irányítótestületében külföldi állampolgárok a külföldi részvétellel arányosan vehetnek részt, de számuk nem haladhatja meg az igazgatótanács létszámának felét; egy leányvállalat vagy független társaság vezetőjének állandó észtországi lakóhellyel kell rendelkeznie. FI: A biztosítótársaság ügyvezető igazgatójának, legalább egy könyvvizsgálójának és az igazgatótanács, valamint a felügyelőbizottság támogatói és tagjai felének állandó lakóhellyel kell rendelkeznie az Európai Gazdasági Térségben, hacsak a Szociális és Egészségügyi Minisztérium nem ad ez alól felmentést. FI: Külföldi biztosítók fióktelepként nem kaphatnak engedélyt Finnországban arra, hogy kötelező társadalombiztosítási szolgáltatásokat (kötelező nyugdíjbiztosítás, kötelező balesetbiztosítás) nyújtsanak. FI: A külföldi biztosítótársaság vezérképviselőjének finnországi lakóhellyel kell rendelkeznie, kivéve, ha a vállalat központi irodája az Európai Gazdasági Térségben található. FR: Fióktelep alapításához a fióktelep képviselőjének speciális engedélyre van szüksége. HU: Tervezik a fióktelepek közvetlen létrehozásának kötelezővé tételét, amint ezt a GATS-ban is rögzítették, az ott meghatározott feltételek szerint. HU: A pénzügyi intézmények igazgatótanácsában kell lennie legalább két olyan tagnak, aki magyar állampolgár, helyi lakos a vonatkozó devizajogszabályok értelmében, és Magyarországon legalább egy éve állandó lakóhellyel rendelkezik. IE: A letelepedési jog nem vonatkozik a képviseleti irodák létrehozására. IT: Csak természetes személyek lehetnek biztosításmatematikusok. A természetes személyek között szakmai szervezet (társaság nem) létrejöhet. IT: A fióktelepek alapításának engedélyezése végső soron a felügyelőhatóságok értékelésétől függ. LV: A.1. és A.2. alágazat: (közvetlen biztosítás, viszontbiztosítás és visszaengedményezés): Általános szabályként és megkülönböztetéstől mentesen a biztosítási intézményeknek egy adott jogi formát kell elfogadniuk. LV: A.3. alágazat: (biztosítási közvetítés): Közvetítő csak természetes személy lehet (nemzetiségi megkötés nélkül), aki szolgáltatást nyújthat a Lett Biztosításfelügyeleti Hatóság meghatalmazásával rendelkező biztosítótársaság nevében. LT: A biztosítótársaságok nem kínálhatnak egyidejűleg élet- és nem életbiztosítást. A két – a) és b) – típushoz külön cég alapítása szükséges. MT: A gazdasági igények vizsgálatától tehető függővé. PL: A.1–A.3. alágazat (közvetlen biztosítás, viszontbiztosítás és visszaengedményezés, valamint biztosítási közvetítés): Az engedély megszerzése után kizárólag részvénytársaság vagy fióktelep formában történő megalakulás. A biztosítási pénzalapnak legfeljebb 5 %-a fektethető be külföldön. Biztosítási közvetítéssel kapcsolatos tevékenységeket végző személyeknek engedéllyel kell rendelkezniük. A biztosítási közvetítéshez helyben bejegyzett cég szükséges. PL: A.4. alágazat (biztosításhoz kapcsolódó kiegészítő szolgáltatások): Nem korlátozott. PT: Külföldi társaságok Portugáliában csak a Közösség tagállamának törvényében foglaltakkal összhangban létrehozott társaságon keresztül végezhetnek biztosítási közvetítést. PT: Portugáliai fióktelep létrehozása érdekében a külföldi társaságoknak bizonyítaniuk kell legalább ötéves előzetes működési tapasztalatukat. RO: A külföldi részvétellel rendelkező társaságok és közvetítő ügynökségek létrehozása csak romániai jogi vagy természetes személyekkel történő partnerségben engedélyezett. A külföldi biztosítótársaságok képviselői és a külföldi biztosítók szervezetei kizárólag az alábbi biztosítási szerződéstípusokat köthetik meg: 1. biztosítás és viszontbiztosítás jogi vagy természetes személyekre vagy javaikra; 2. viszontbiztosítási szerződések román biztosítótársaságokkal, biztosító-viszontbiztosító társaságokkal és viszontbiztosító társaságokkal. A közvetítő ügynökségek nem köthetnek biztosítási szerződést külföldi biztosítótársaságokkal román jogi vagy természetes személyekre vagy javaikra. SK: A biztosítótársaságok igazgatótanácsa tagjai többségének állandó telephellyel kell rendelkeznie a Szlovák Köztársaság területén. A biztosítási szolgáltatások nyújtása engedélyhez kötött. Külföldi állampolgár létrehozhat olyan biztosítótársaságot, amelynek székhelye a Szlovák Köztársaságban van és cégformája részvénytársaság, továbbá vezethet biztosítási üzletet olyan leányvállalaton keresztül, amelynek létesítő okirat szerinti székhelye van a Szlovák Köztársaság területén a biztosítási ágazatra vonatkozó törvényben meghatározott általános feltételek szerint. A biztosítási üzlet biztosítási tevékenységet jelent, beleértve az ügynöki és a viszontbiztosítási tevékenységet. Közvetítői tevékenységet, amelynek célja egy biztosítási szerződés megkötése egy harmadik fél és a biztosítótársaság között, nyújthat a Szlovák Köztársaságban állandó lakhellyel rendelkező természetes vagy jogi személy olyan biztosítótársaság javára, amely rendelkezik a Biztosítási Felügyelőhatóság engedélyével. Belföldi vagy külföldi biztosítótársaság csak azután köthet a biztosítótársaság és egy harmadik fél közötti biztosítási szerződés megkötésére irányuló közvetítői szerződést, miután megszerezte a Biztosítási Felügyelőhatóság engedélyét. Engedélyezett biztosítási szereplők külön biztosítási alapjainak a Szlovák Köztársaságban lakhellyel, illetve létesítő okirat szerinti székhellyel rendelkező kötvénytulajdonosok biztosításából vagy viszontbiztosításából származó pénzügyi erőforrásait valamely, a Szlovák Köztársaságban bejegyzett banknál kell letétbe helyezni, és azok nem utalhatók külföldre. SI: A.1. alágazat (közvetlen biztosítás): A működéshez a pénzügyminisztérium által kiadott engedély szükséges. Külföldi személyek csak belföldi személlyel közösen, közös vállalatként alakíthatnak biztosítótársaságot, amelyben a külföldi személyek részesedése legfeljebb 99 % lehet. Az új biztosítótársasági törvény elfogadásával megszűnik a maximális külföldi tulajdoni hányadra vonatkozó korlátozás. Külföldi személy belföldi biztosítótársaságban részesedést a pénzügyminisztérium előzetes jóváhagyásával szerezhet vagy növelhet. Belföldi biztosítótársaságban való részesedés megszerzésére vonatkozó engedély vagy jóváhagyás kiadásakor a pénzügyminisztérium az alábbi kritériumokat veszi figyelembe: a részvények tulajdonlásának eloszlását és azt, hogy vannak-e más országokból származó részvényesek, új biztosítási termékek kínálatát és a kapcsolódó tudásanyag átadását, amennyiben a külföldi befektető egy biztosítótársaság. Privatizálás alatt álló biztosítótársaságban való külföldi részvétel nem korlátozott. A kölcsönös biztosítási intézményben vállalt tagság a Szlovén Köztársaságban működő vállalatokra és belföldi természetes személyekre korlátozott. SI: A.2. alágazat (viszontbiztosítás és visszaengedményezés): Viszontbiztosító társaságokban a külföldi részvétel a tőkeirányítást biztosító hányadig korlátozott. (Nincs, kivéve a fióktelepeket az új biztosítótársaságokra vonatkozó törvény elfogadása után). SI: A.3. és A.4. alágazat (biztosítási közvetítés és biztosításhoz kapcsolódó kiegészítő szolgáltatások): Tanácsadási és kárrendezési szolgáltatások nyújtásához jogi személyként való bejegyzés szükséges a biztosítási hivatal beleegyezésével. Biztosításmatematikai és kockázatfelmérési tevékenységekhez szolgáltatást csak szakmai testület nyújthat. A működés a közvetlen biztosításra és viszontbiztosításra korlátozott. Kizárólagos tulajdonosoknak lakóhellyel kell rendelkezniük a Szlovén Köztársaságban. SE: A nem Svédországban letelepedett biztosítási brókervállalkozások csak egy fióktelepen keresztül hozhatnak létre kereskedelmi jelenlétet. SE: A nem Svédországban megalakult, Svédországban működő, nem életbiztosítási vállalkozásokra – a nettó eredmény szerinti adóztatás helyett – a közvetlen biztosítási műveletek díjaiból befolyó jövedelem utáni adóztatás vonatkozik. SE: Egy biztosítótársaság alapítója az Európai Gazdasági Térségben állandó lakóhellyel rendelkező természetes személy vagy az Európai Gazdasági Térségben bejegyzett jogi személy lehet. 4. Természetes személyek jelenléte CY: Nem korlátozott. PL: A.1–A.3. alágazat (közvetlen biztosítás, viszontbiztosítás és visszaengedményezés, valamint biztosítási közvetítés): Nincs korlátozás, kivéve a horizontális szakaszban megjelölteket, és az alábbi korlátozásoktól függően: Lakóhelyre vonatkozó megkötés biztosítási közvetítőkre. A.4. alágazat (biztosításhoz kapcsolódó kiegészítő szolgáltatások): Nem korlátozott. AT, BE, BG, CZ, DE, DK, ES, EE, FR, FI, EL, HU, IT, IE, LU, LT, LV, MT, NL, PT, RO, SE, SI, SK, UK: Nincs korlátozás, kivéve a megfelelő horizontális szakaszban megjelölteket, és az alábbi meghatározott korlátozásoktól függően: AT: A fiókiroda vezetésének két, Ausztriában állandó lakóhellyel rendelkező természetes személyből kell állnia. BG: Betétbiztosítás és hasonló kártalanítási rendszerek, valamint kötelező biztosítási rendszerek esetében nem korlátozott. Nem korlátozott visszaengedményezési szolgáltatások tekintetében A.3. és A.4. alágazat esetében nem korlátozott (biztosítási közvetítés és a biztosításhoz kapcsolódó kiegészítő szolgáltatások). DK: Egy biztosítási fióktelep vezérképviselőjének legalább két éve Dániában kell élnie, hacsak nem a Közösség valamelyik tagállamának állampolgára. Ez alól az üzleti és ipari miniszter adhat mentességet. DK: Állandó lakóhely követelménye az igazgatók és a vállalat igazgatótanácsának tagjai esetében. Ez alól a követelmény alól az üzleti és ipari miniszter adhat mentességet. A mentességet megkülönböztetéstől mentesen nyújtják. ES, IT: Állandó lakóhely követelménye a biztosításmatematikusok esetében. EL: Egy Görögországban letelepedett vállalat igazgatótanácsa tagjainak többsége a Közösség egyik tagállamának állampolgára kell hogy legyen. SI: Biztosításmatematikai és kockázatfelmérés esetében a lakóhely is előírás a minősítő vizsgálaton, a Szlovén Köztársaság biztosításmatematikai társaságán és a szlovén nyelv tudásán kívül. B. Banki és egyéb pénzügyi szolgáltatások (a biztosítást kivéve) 1. Határokon átnyúló szolgáltatás BE: A befektetési tanácsadó szolgáltatások nyújtásának feltétele a belgiumi alapítás. BG: B.11. és B.12. alágazat (pénzügyi információ nyújtása és átadása, valamint tanácsadó szolgáltatások): E szolgáltatások határon átnyúló nyújtása során az állami távközlési hálózatot vagy más, engedéllyel rendelkező üzemeltető hálózatát kell használni. Nem korlátozott a közvetítő és egyéb kiegészítő pénzügyi szolgáltatások tekintetében CY: Nem korlátozott. CZ: Nem központi banki valutakiadási szolgáltatások, másodlagos termékek, átruházható értékpapírok és más forgatható eszközök és pénzügyi eszközök kereskedelme, bármilyen értékpapír-kibocsátásban való részvétel, pénzügynöki tevékenység, vagyonkezelés, pénzügyi eszközök elszámolásával és kiegyenlítésével kapcsolatos szolgáltatások, tanácsadó, közvetítő és az e tevékenységekhez kapcsolódó más kiegészítő pénzügyi szolgáltatás: Nem korlátozott. CZ: Kizárólag az alábbiak: Csak a megfelelő engedéllyel rendelkező cseh bejegyzésű bankok és külföldi bankok fióktelepei: nyújthatnak letéti szolgáltatásokat, kereskedhetnek devizaeszközökkel, bonyolíthatnak nem készpénzes, határon átnyúló kifizetéseket. A Cseh Nemzeti Bank vagy a pénzügyminisztérium által kiadott devizaengedély szükséges nem banki cseh lakosok számára az alábbiakhoz: a)számla nyitása és finanszírozása cseh helyi lakosok által külföldön;b)tőkekifizetés külföldön (kivéve FDI);c)pénzügyi hitel és garancia megadása;d)műveletek pénzügyi származékokkal;e)külföldi értékpapírok vásárlása, kivéve a devizatörvényben leírt eseteket;f)külföldi értékpapírok kibocsátása nyilvános és zártkörű kereskedelembe a Cseh Köztársaságban, illetve ilyenek bevezetése a hazai piacra. EE: B.1. alágazat (letét elfogadása): Az észt központi bank meghatalmazása szükséges, valamint az, hogy a vállalat az észt törvények értelmében részvénytársaságként, leányvállalatként vagy fióktelepként kerüljön bejegyzésre. EE, LT: Szükséges olyan szakmai irányítótársaság létrehozása, amely a befektetési alapok és befektetési társaságok irányításával kapcsolatos tevékenységeket végzi. Befektetési alapok letéteményeseiként kizárólag a Közösségben létesítő okirat szerinti székhellyel rendelkező cégek működhetnek. HU: Nem korlátozott. IE: A befektetési szolgáltatások nyújtásához, illetve a befektetési tanácsadáshoz szükséges 1. egy írországi engedély, amely rendszerint megköveteli, hogy a jogalany legyen cégszerű, partnerség vagy egyéni vállalkozó, és minden esetben központtal/létesítő okirat szerinti székhellyel rendelkezzen Írországban (bizonyos esetekben nem szükséges az engedély, például ha egy harmadik országbeli szolgáltató nem rendelkezik kereskedelmi jelenléttel Írországban, és a szolgáltatást nem kínálják magánszemélyeknek), vagy 2. egy másik tagállam engedélye az EK befektetési szolgáltatásokról szóló irányelve szerint. IT: Nem korlátozott a »promotori di servizi finanziari« (pénzügyi ügynökök) esetében. LT: Nyugdíjalap-kezelés: Kereskedelmi jelenlét szükséges. MT: B.1. és B.2. alágazat (letét elfogadása, mindenfajta hitelezés): Nincs. B.11. alágazat (pénzügyi információ nyújtása és átadása): Nem korlátozott, kivéve a nemzetközi szolgáltatók által nyújtott pénzügyi információk szolgáltatását. B.12. alágazat (tanácsadó és más kiegészítő pénzügyi szolgáltatások): Nem korlátozott. PL: B.11. alágazat (pénzügyi információ nyújtása és átadása): E szolgáltatások határon átnyúló nyújtása során az állami távközlési hálózatot vagy más, engedéllyel rendelkező üzemeltető hálózatát kell használni. B.12. alágazat (tanácsadó és más kiegészítő pénzügyi szolgáltatások): Nem korlátozott. RO: B.4. alágazat (valamennyi fizetési és pénzátutalási szolgáltatás): Csak letelepedett bankon keresztül engedélyezett SK: Másodlagos termékek, átruházható értékpapírok és más forgatható eszközök és pénzügyi eszközök kereskedelme, bármilyen értékpapír-kibocsátásában való részvétel, vagyonkezelés, pénzügynöki tevékenység, valamint pénzügyi eszközökkel kapcsolatos elszámolási és fizetési szolgáltatások tekintetében. Nem korlátozott. SK: i. A letéti szolgáltatások a hazai bankokra és a külföldi bankok szlovák fióktelepeire korlátozottak. ii. Devizaeszközökkel kizárólag engedéllyel rendelkező hazai bankok, külföldi bankok szlovákiai fióktelepei és devizaengedéllyel rendelkező személyek kereskedhetnek. A pozsonyi tőzsdén csak tőzsdei tagok kereskedhetnek. Helyi lakosok korlátozás nélkül kereskedhetnek a szlovák RM-rendszeren keresztül, nem helyi lakosok pedig kizárólag értékpapír-forgalmazókon keresztül. iii. Nem készpénzes határon átnyúló kifizetéseket csak engedéllyel rendelkező hazai bankok és külföldi bankok szlovákiai fióktelepei intézhetnek. iv. A Szlovák Nemzeti Bank által kiadott devizaengedély szükséges az alábbiakhoz: a) külföldi számlanyitás egy nem banki szlovák helyi lakos által, kivéve a természetes személyeket külföldi tartózkodásuk alatt; b) külföldi tőkekifizetések; c) pénzügyi hitel szerzése devizakülfölditől, kivéve a nem helyi lakosok által elfogadott külföldi hiteleket; kivéve a helyi lakosok által elfogadott olyan külföldi hiteleket, melyek visszafizetési határideje 3 évnél hosszabb, valamint a természetes személyek számára nem üzleti tevékenységekhez nyújtott kölcsönöket. v. A szlovák valuta és deviza készpénzes, 150 000 SKK-t meghaladó, valamint veretlen arany exportja és importja jelentési kötelezettség alá esik. vi. A devizahatóságok által kiadott devizaengedély vagy meghatalmazás szükséges pénzügyi eszközök helyi lakosok által történő letétbe helyezéséhez külföldön. vii. Kizárólag a Szlovák Köztársaságban alapított devizaszervek adhatnak és szerezhetnek garanciákat és kötelezettségeket a meghatározott korlátokon belül, és a Szlovák Nemzeti Bank rendelkezéseivel összhangban. SI: Kincstári kötvények kibocsátásában, nyugdíjalap-kezelésben és ehhez kapcsolódó tanácsadó és kiegészítő szolgáltatásokban való részvétel: Nem korlátozott. B.11. és B.12. alágazat (pénzügyi információ nyújtása és átadása, tanácsadó és egyéb kiegészítő pénzügyi szolgáltatások, kivéve a kincstári kötvények kibocsátásában és nyugdíjalap-kezelésben való részvételhez kapcsolódók): Nincs. Minden más alágazat: Nem korlátozott, kivéve a hitelek (bármilyen kölcsönfelvétel), garanciák és kötelezettségvállalások belföldi jogi személyek és kizárólagos tulajdonosok általi elfogadását külföldi hitelintézetektől. (Megjegyzés: az új devizatörvények elfogadása után a fogyasztói hitelek szabaddá válnak.) Az összes fent említett hitelügyletet be kell jegyeztetni a szlovén nemzeti banknál. (Megjegyzés: az új banktörvény elfogadásával ezt a rendelkezést eltörlik.) Külföldiek csak belföldi bankokon és tőzsdeügynökségeken keresztül kínálhatnak külföldi értékpapírokat. A Szlovén Tőzsde tagjai csak a Szlovén Köztársaságban bejegyzett cégek lehetnek. 2. Külföldi igénybevétel BG: B.1–B.10. alágazat (letét elfogadása, mindenfajta hitelezés, pénzügyi lízing, valamennyi fizetési és pénzátutalási szolgáltatás, garanciák és kötelezettségvállalások, értékpapír-kereskedelem, az értékpapír-kibocsátásban való részvétel, pénzügynöki tevékenység, vagyonkezelés, pénzügyi eszközök elszámolásával és kiegyenlítésével összefüggő szolgáltatások): Nem korlátozott. B.11. és B.12. alágazat (pénzügyi információ nyújtása és átadása, valamint tanácsadó szolgáltatások): E szolgáltatások határon átnyúló nyújtása során az állami távközlési hálózatot vagy más, engedéllyel rendelkező üzemeltető hálózatát kell használni. Nem korlátozott a közvetítő és egyéb kiegészítő pénzügyi szolgáltatások tekintetében. CY: Nem korlátozott, kivéve a B.6.e) alágazat tekintetében (átruházható értékpapírok kereskedelme): Nincs. CZ: Nem központi banki valutakibocsátási szolgáltatásai, másodlagos termékek és veretlen arany kereskedelme, pénzügynöki tevékenység, elszámolási és fizetési szolgáltatások másodlagos termékekhez, valamint tanácsadási, közvetítési és más, e tevékenységekhez kapcsolódó kiegészítő pénzügyi szolgáltatások: Nem korlátozott. CZ: Kizárólag az alábbiak: Csak a megfelelő engedéllyel rendelkező cseh bejegyzésű bankok és külföldi bankok fióktelepei: nyújthatnak letéti szolgáltatásokat, kereskedhetnek devizaeszközökkel, bonyolíthatnak nem készpénzes, határon átnyúló kifizetéseket. A Cseh Nemzeti Bank vagy a pénzügyminisztérium által kiadott devizaengedély szükséges nem banki cseh lakosok számára az alábbiakhoz: a)számla nyitása és finanszírozása cseh lakosok által külföldön;b)tőkekifizetés külföldön (kivéve FDI);c)pénzügyi hitel és garancia megítélése;d)műveletek pénzügyi származékokkal;e)külföldi értékpapírok vásárlása, kivéve a devizatörvényben leírt eseteket;f)külföldi értékpapírok kibocsátása nyilvános és zártkörű kereskedelembe a Cseh Köztársaságban, illetve ilyenek bevezetése a hazai piacra. DE: Német márkában denominált értékpapírok kibocsátásánál csak Németországban letelepedett hitelintézetek, leányvállalatok vagy fióktelepek lehetnek vezető forgalmazók. FI: A kormányzati szervektől származó kifizetéseket (kiadások) a Postipankki Ltd. által fenntartott finn postai Giro rendszeren keresztül kell továbbítani. A pénzügyminisztérium az előírás alól különleges indokkal mentességet adhat. EL: Letelepedés szükséges olyan megőrzési és letéti szolgáltatások nyújtásához, amelyekhez hozzátartozik a Görögországban kibocsátott értékpapírok után járó kamat- és tőkefizetések kezelése is. HU: Nem korlátozott. MT: B.1. és B.2. alágazat (letét elfogadása, mindenfajta hitelezés): Nincs. B.11. alágazat (pénzügyi információ nyújtása és átadása): Nem korlátozott, kivéve a nemzetközi szolgáltatók által nyújtott pénzügyi információk szolgáltatását. B.3–B.10. és B.12. alágazat: Nem korlátozott. PL: B.11. alágazat (pénzügyi információ nyújtása és átadása): E szolgáltatások határon átnyúló nyújtása során az állami távközlési hálózatot vagy más, engedéllyel rendelkező üzemeltető hálózatát kell használni. B.1–B.10. és B.12. alágazat: Nem korlátozott. RO: A román természetes és jogi személyek számára a külföldi számlanyitás és a devizaforrások külföldi használata csak a Román Nemzeti Bank előzetes engedélyével lehetséges. Nem korlátozott a B.3. (pénzügyi lízing), B.7. (értékpapír-kibocsátásban való részvétel), B.9. (vagyonkezelés) és B.10. alágazat (pénzügyi eszközök elszámolásával és kiegyenlítésével kapcsolatos szolgáltatások) számára. SK: Másodlagos termékek és veretlen arany kereskedelme, pénzügynöki tevékenység, vagyonkezelés és közvetítés: Nem korlátozott. SK: i. A letéti szolgáltatások a hazai bankokra és a külföldi bankok szlovák fióktelepeire korlátozottak. ii. Devizaeszközökkel kizárólag hazai bankok, külföldi bankok szlovákiai fióktelepei és devizaengedéllyel rendelkező személyek kereskedhetnek. A pozsonyi tőzsdén csak tőzsdei tagok kereskedhetnek. Helyi lakosok korlátozás nélkül kereskedhetnek a szlovák RM-rendszeren keresztül, nem helyi lakosok pedig kizárólag értékpapír-forgalmazókon keresztül. iii. Nem készpénzes határon átnyúló kifizetéseket csak engedéllyel rendelkező hazai bankok és külföldi bankok szlovákiai fióktelepei intézhetnek. iv. A Szlovák Nemzeti Bank által kiadott devizaengedély szükséges az alábbiakhoz: a) külföldi számlanyitás egy nem banki szlovák helyi lakos által, kivéve a természetes személyeket külföldi tartózkodásuk alatt; b) külföldi tőkekifizetések; c) pénzügyi hitel szerzése devizakülfölditől, kivéve a nem helyi lakosok által elfogadott külföldi hiteleket; kivéve azokat a hiteleket, melyek visszafizetési határideje 3 évnél hosszabb, valamint a természetes személyek számára nem üzleti tevékenységekhez nyújtott kölcsönöket. v. A szlovák valuta és deviza készpénzes, 150 000 SKK-t meghaladó, valamint a veretlen arany exportja és importja jelentési kötelezettség alá esik. vi. A devizahatóságok által kiadott devizaengedély vagy meghatalmazás szükséges pénzügyi eszközök helyi lakosok által történő letétbe helyezéséhez külföldön. vii. Kizárólag a Szlovák Köztársaságban alapított devizaszervek adhatnak és szerezhetnek garanciákat és kötelezettségeket a meghatározott korlátokon belül, és a Szlovák Nemzeti Bank rendelkezéseivel összhangban. SI: Kincstári kötvények kibocsátásában, nyugdíjalap-kezelésben és ehhez kapcsolódó tanácsadó és kiegészítő szolgáltatásokban való részvétel: Nem korlátozott. B.11. és B.12. alágazat (pénzügyi információ nyújtása és átadása, tanácsadó és egyéb kiegészítő pénzügyi szolgáltatások, kivéve a kincstári kötvények kibocsátásában és nyugdíjalap-kezelésben való részvételhez kapcsolódók): Nincs. Minden más alágazat: Nem korlátozott, kivéve a hitelek (bármilyen kölcsönfelvétel), garanciák és kötelezettségvállalások belföldi jogi személyek és kizárólagos tulajdonosok általi elfogadását külföldi hitelintézetektől. (Megjegyzés: az új devizatörvények elfogadása után a fogyasztói hitelek szabaddá válnak.) Az összes fent említett hitelügyletet be kell jegyeztetni a szlovén nemzeti banknál. (Megjegyzés: az új banktörvény elfogadásával ezt a rendelkezést eltörlik.) A Szlovén Köztársaságban működő jogi személyek lehetnek befektetési alapok eszközeinek letéteményesei. UK: Sterling kibocsátásánál, a magánszférában forgalmazott kibocsátásokat is beleértve, csak az Európai Gazdasági Térségben letelepedett cég lehet vezető forgalmazó. 3. Kereskedelmi jelenét Minden tagállam: — Szükséges olyan speciális irányítótársaság létrehozása, amely befektetési alapok és befektetési társaságok irányításával kapcsolatos tevékenységeket végez (az ÁÉKVB irányelv 6. és 13. cikke, 85/611/EGK). — Csak azok a cégek működhetnek befektetési alapok letéteményeseiként, amelyek létesítő okirat szerinti székhelye a Közösségben található (az ÁÉKVB irányelv 8. cikke (1) bekezdése és 15. cikke (1) bekezdése, 85/611/EGK). AT: Kizárólag az osztrák értéktőzsde tagjai foglalkozhatnak az értéktőzsdén értékpapír-kereskedelemmel. AT: A devizakereskedelemhez az Osztrák Nemzeti Bank engedélye szükséges. AT: A jelzálogkötvények és önkormányzati kötvények kibocsátását szakosodott és erre a tevékenységre feljogosított bankok végezhetik. AT: A nyugdíjalap-kezelési szolgáltatások végzéséhez szükséges, hogy kifejezetten erre a tevékenységre szakosodott társaság legyen, amelyet részvénytársaságként jegyeztek be Ausztriában. BE: Az Európai Közösség valamely tagállamának joghatóságán kívüli személy, vállalat vagy intézmény által vagy nevében tett, belga értékpapírok megszerzésére irányuló nyilvános ajánlatot jóváhagyásra be kell nyújtani a pénzügyminisztérium számára. BG: B.1–B.5. alágazat: (letét elfogadása, mindenfajta hitelezés, pénzügyi lízing, valamennyi fizetési és pénzátutalási szolgáltatás, garanciák és kötelezettségvállalások) A Bolgár Köztársaságban letelepedni kívánó külföldi bankoknak saját nemzeti törvényeik szerinti engedéllyel kell rendelkezniük, és származási országukban, valamint azokban az országokban, amelyekben tevékenységüket végzik, nem tilthatják banki tevékenységüket. Nem korlátozott a takarékpénztárakra. A letelepedett bank szavazati jogainak 5 %-át vagy azt meghaladó mértéket képviselő részvények megszerzése a Bolgár Nemzeti Bank engedélyéhez között. Az engedélyezés kritériumai prudenciálisak és összhangban vannak a GATS XVI. és XVII. cikkében foglalt kötelezettségekkel. A vállalkozási tőkéje 10 %-t meghaladó mértékű, közvetlen vagy közvetett részvétel bank általi megszerzése olyan társaságban, amely nem bank, a Bolgár Nemzeti Bank engedélyétől függ. Kizárólagos szolgáltatói státust a költségvetésileg finanszírozott közintézményeknek nyújtott letéti és pénzátutalási szolgáltatások kaphatnak. A bank nevében és költségére eljáró irányítótestület ügyvezető igazgatói letelepedésének feltételei. Nem korlátozott az államkincstári garanciák tekintetében. B.6., B.7. és B.9.alágazat: (értékpapír-kereskedelem, értékpapír-kibocsátásban való részvétel, vagyonkezelés): Korlátozott a pénzügyi felügyelőbizottság által engedélyezett részvénytársaságként létrehozott befektetési közvetítők, befektetési társaságok és értéktőzsdék tekintetében. A vonatkozó engedély megadása az irányítási és műszaki követelményektől, valamint a befektetők védelmével összefüggő követelményektől függ. JSC értéktőzsde: A minimális tőke feltételei (100 000 BGN); a pénzügyi intézmények (biztosítótársaságok, finanszírozók, befektetési közvetítők) között elosztott tőke nem kevesebb mint kétharmada; az értéktőzsde tőkéjének 5 %-os felső határa a részvényes közvetlen vagy közvetett részvételére. Befektetési közvetítők: Nincs olyan befektetési közvetítési tevékenységek esetében, amelyeket a Bolgár Köztársaság területén végeznek, kivéve a pénzügyi felügyelőbizottság engedélyével. Az értéktőzsde tagsági feltételei az értéktőzsdén folytatott értékpapír-kereskedelem céljából. A befektetési közvetítő tagsága Bulgáriában egy értéktőzsdére korlátozott. Befektetési társaságok: Banki, biztosítótársasági vagy befektetési közvetítői tevékenységet befektetési társaság nem végezhet. Nem korlátozott saját vagy ügyfél nevében az átruházható értékpapírokon kívül a forgatható értékpapírok és befektetett pénzügyi eszközök kereskedelme tekintetében. Nem korlátozott a kincstári kötvények kibocsátásában való részvétel tekintetében. Nem korlátozott a nyugdíjalapok kezelése tekintetében. B.8. és B.10. alágazat (pénzügynöki tevékenység, pénzügyi eszközök elszámolásával és kiegyenlítésével összefüggő szolgáltatások): Nem korlátozott. B.11. és B.12. alágazat (pénzügyi információ nyújtása és átadása, valamint tanácsadó szolgáltatások): Az állami távközlési hálózatot vagy más, engedéllyel rendelkező üzemeltető hálózatát kell használni. Nem korlátozott a közvetítő és egyéb kiegészítő pénzügyi szolgáltatások tekintetében. CY: Jogszabályi előírás, melyet megkülönböztetéstől mentesen alkalmaznak, hogy a Ciprusi Köztársaságban szolgáltatásokat nyújtó bankoknak jogalanyoknak kell lenniük. Jogalanynak tekintendők azon külföldi bankok/pénzügyi intézmények fióktelepei, melyeket Cipruson bejegyeztek. CY: Magánszemély és a vele kapcsolatban állók közvetlen vagy közvetett tulajdonjoga vagy szavazati joga egy bankban nem haladhatja meg a 10 százalékot, hacsak a központi bank másként jóvá nem hagyja. CY: A fentieken kívül a tőzsdén jegyzett három helyi bankban a külföldiek általi közvetlen vagy közvetett részvénybirtoklás, illetve a tőkében megszerzett érdekeltség személyenként, illetve szervezetenként 0,5 százalékra korlátozott, és összesen 6,0 százalékra. CY: B.1–B.5. alágazat és B.6.b) (letétek elfogadása, mindenfajta hitelezés, pénzügyi lízing, valamennyi fizetési és pénzátutalási szolgáltatás, garanciák és kötelezettségvállalások, devizakereskedelem): Új bankokra a következő előírások érvényesek: a)A központi bank engedélye szükséges banki tevékenység végzéséhez. A központi bank az engedély megadásakor elvégezheti a gazdasági igény vizsgálatát.b)A külföldi bankoknak ciprusi bejegyzésűnek kell lenniük a társasági törvény értelmében, és a banki törvény értelmében engedéllyel kell rendelkezniük. B.6.e) alágazat (átruházható értékpapírok kereskedelme): Ciprusban kizárólag a ciprusi értéktőzsde tagjai (alkuszai) vehetnek részt értékpapír-kereskedelmi ügyletekben. Az ügynökként fellépő cégek csak olyan magánszemélyeket alkalmazhatnak, akik a megfelelő engedély birtokában végezhetnek ügynöki tevékenységet. A bankok és biztosítótársaságok nem vehetnek részt ügynöki ügyletekben. Alkuszcég csak akkor vehető nyilvántartásba a ciprusi értéktőzsde tagjaként, ha a ciprusi társasági törvénnyel összhangban alakult meg és lett bejegyezve. B.6. alágazat a), c), d) és f), valamint B.7–B.12: Nem korlátozott. CZ: Nem központi banki valutakiadási szolgáltatások, másodlagos termékek és veretlen arany kereskedelme, pénzügynöki tevékenység, másodlagos termékekkel kapcsolatos elszámolási és fizetési szolgáltatások, valamint tanácsadási, közvetítési és más, e tevékenységekhez kapcsolódó kiegészítő pénzügyi szolgáltatások: Nem korlátozott. CZ: Kizárólag az alábbiak: Csak cseh bankok, illetve külföldi bankoknak a Cseh Nemzeti Bank által a pénzügyminisztériummal egyetértésben kiadott engedéllyel rendelkező fiókjai nyújthatnak banki szolgáltatásokat. Az engedély megadása a GATS-szal összhangban alkalmazott kritériumok megfontolásán alapul. Jelzáloghitel-szolgáltatásokat csak cseh bankok nyújthatnak. A bankok cégformája csak részvénytársaság lehet. Meglévő bankok részvényeinek vásárlásához a Cseh Nemzeti Bank előzetes jóváhagyása szükséges. Értékpapírok nyilvános adásvétele csak megfelelő meghatalmazás és az értékpapírt tartalmazó katalógus jóváhagyása esetén megengedett. Az engedélyt elutasítják, ha az értékpapírok nyilvános kereskedelme ellentétes a befektetők érdekével, a kormány pénzügyi politikájával, illetve ha nem felel meg a pénzügyi piac követelményeinek (1). A tőzsdei értékpapír-kereskedők, tőzsdeügynökök, valamint tőzsdén kívüli értékpapírpiac, befektető társaságok, illetve befektetési alapok szervezőinek megalakulásához és tevékenységeihez olyan meghatalmazás szükséges, amelynek megadását képzettséghez, személyes feddhetetlenséghez, illetve irányítással és anyagi követelményekkel kapcsolatos előírásokhoz kötik. Az elszámolási és kiegyenlítési szolgáltatásokat minden kifizetésfajtánál a Cseh Nemzeti Bank felügyeli és ellenőrzi a gördülékeny és gazdaságos működés biztosítása érdekében. DK: A pénzügyi intézmények csak Dániában bejegyzett leányvállalataikon keresztül vehetnek részt az értékpapír-kereskedelemben a Koppenhágai Értéktőzsdén. FI: Hacsak a pénzügyminiszter mentességet nem nyújt, az Európai Gazdasági Térségben állandó lakóhellyel kell rendelkeznie az alapítók legalább felének, az igazgatótanács tagjainak, a felügyelőbizottságnak és a delegáltaknak, az ügyvezető igazgatónak, a meghatalmazás birtokosának és a hitelintézet nevében aláírási joggal rendelkező személynek. Legalább egy könyvvizsgálónak állandó lakóhellyel kell rendelkeznie az Európai Gazdasági Térségben. FI: A származékos értékpapírpiacon működő bróker (egyedi személy) állandó lakóhellyel rendelkezik az Európai Gazdasági Térségben. E követelmény alól a pénzügyminiszter által megszabott feltételekkel adható mentesség. FI: A kormányzati szervektől származó kifizetéseket (kiadások) a Postipankki Ltd. által fenntartott finn postai Giro rendszeren keresztül kell továbbítani. Az előírás alól különleges indokkal mentességet ítélhet meg a pénzügyminisztérium. FR: A francia frankban denominált kibocsátásoknál a francia hitelintézetek mellett csak a Párizsban jóváhagyott engedéllyel rendelkező nem francia bankok leányvállalatai lehetnek vezető forgalmazók a nem francia bank kijelölt francia leányvállalatának megfelelő eszközei és kötelezettségvállalásai alapján. Ezek a feltételek a könyvvezetéssel rendelkező vezető bankokra vonatkoznak. Nem francia bank letelepedésre vonatkozó korlátozás vagy kötelezettség nélkül lehet az Eurofranc kötvények kibocsátásánál társforgalmazó vagy vezető társforgalmazó. EL: A pénzügyi intézmények csak Görögországban bejegyzett értéktőzsdei cégeken keresztül végezhetik az athéni értéktőzsdén szereplő értékpapírok kereskedelmét. EL: A fióktelepek létrehozásához és üzemeltetéséhez importálni kell egy minimális összegű devizát, át kell váltani drachmára, majd Görögországban kell tartani egészen addig, amíg a külföldi bank fenntartja működését Görögországban: négy fióktelepig a minimum jelenleg a hitelintézet görögországi bejegyzéséhez szükséges alaptőke felével egyenlő, további fióktelepek működtetéséhez a tőke minimális összege a hitelintézet görögországi bejegyzéséhez szükséges minimális alaptőkével egyenlő. HU: Tervezik a fióktelepek közvetlen létrehozásának kötelezővé tételét, amint ezt a GATS-ban is rögzítették, és az ott meghatározott feltételek szerint. HU: Hitelintézet, biztosítótársaság vagy befektetési cég kivételével hitelintézet esetében egyetlen részvényes közvetlen vagy közvetett tulajdoni hányada vagy szavazati joga sem haladhatja meg a 15 %-ot. HU: A pénzügyi intézmények igazgatótanácsában kell lennie legalább két tagnak, aki magyar állampolgár, helyi lakos a vonatkozó devizajogszabályok értelmében, és legalább egy éve állandó lakhellyel rendelkezik Magyarországon. HU: Az állami tulajdonlás mértéke az Országos Takarékpénztár és Kereskedelmi Bank Rt esetében hosszú távon 25 % + 1 szavazat erejéig marad fenn. IE: Befektetési alapként és változó tőkevállalatként működő kollektív befektetési rendszerek esetében (az átruházható értékpapírokkal foglalkozó kollektív befektetési vállalkozásoktól eltérő, ÁÉKVB) a vagyonkezelőt/letéteményest és a kezelő vállalatot Írországban vagy a Közösség egy másik tagállamában kell bejegyezni. Befektetési betéti társaság esetében legalább az egyik beltagnak Írországban bejegyzettnek kell lennie. IE: Ahhoz, hogy Írországban tőzsdetaggá váljon, egy szervezetnek 1. felhatalmazással kell rendelkeznie Írországban, amely megköveteli, hogy be legyen jegyezve, vagy személyegyesítő társaság legyen írországi központi irodával/létesítő okirat szerinti székhellyel, vagy 2. a befektetési szolgáltatásokról szóló EK-irányelvvel összhangban rendelkezzen felhatalmazással egy másik tagállamban. IE: A befektetési szolgáltatások vagy a befektetési tanácsadás nyújtása vagy 1. írországi engedélyhez kötött, ami általában azt követeli meg, hogy a vállalkozás legyen bejegyezve, legyen személyegyesítő társaság vagy egyéni cég, de minden esetben rendelkezzen központi irodával/létesítő okirat szerinti székhellyel Írországban (a felügyelőhatóság harmadik országok szervezetek fióktelepeinek is adhat felhatalmazást), vagy 2. a befektetési szolgáltatásokról szóló EK-irányelvvel összhangban egy másik tagállam engedélyéhez kötött. IT: Részvények és hitelviszonyt megtestesítő értékpapírok (beleértve az átváltoztatható, hitelviszonyt megtestesítő értékpapírokat) kivételével értékpapírok nyilvános felajánlását (a 216/74 törvény 18. cikkében foglaltak szerint) csak olasz korlátolt felelősségű társaságok, megfelelő engedéllyel rendelkező külföldi társaságok, államháztartási szervek, valamint a legalább 2 milliárd líra engedélyezett tőkéjű, helyi hatóságokhoz tartozó vállalatok végezhetik. IT: Állampapírok esetében központi letéti, megőrzési és kezelési szolgáltatásokat kizárólag az olasz központi bank nyújthat, részvények, részvételi jellegű értékpapírok és a szabályozott piacon forgalmazott egyéb kötvények esetében pedig a Monte Titoli SpA. IT: A 85/611/EGK irányelv szerinti harmonizált ÁÉKVB-től eltérő kollektív befektetési rendszerek esetében a vagyonkezelő/letéteményes Olaszországban vagy az Európai Közösség egy másik tagállamában bejegyzett és egy fióktelepen keresztül Olaszországban alapított szervezet kell hogy legyen. Csak az Európai Közösségben törvényes székhellyel rendelkező bankok, biztosítótársaságok, értékpapír-befektetési vállalatok végezhetik nyugdíjalapok forrásainak kezelését. A kezelő vállalatokat (zárt végű befektetési alapok és ingatlanalapok) szintén Olaszországban kell alapítani. IT: A háztól házig történő értékesítés során a közvetítőknek az Európai Közösségek egyik tagállamában állandó lakóhellyel rendelkező, meghatalmazott pénzügyi ügynököket kell alkalmazniuk. IT: Az értékpapírok elszámolását és kiegyenlítését csak a hivatalos elszámolási rendszeren keresztül lehet végezni. Az Olasz Nemzeti Bank által a Consobbal egyetértésben felhatalmazott társaság megbízható az elszámolással az értékpapírok végleges elszámolásáig. IT: A külföldi közvetítők képviseleti irodái nem végezhetnek befektetési szolgáltatás nyújtására irányuló tevékenységet. LV: B.7. alágazat (az értékpapírokkal kapcsolatos ügyekben való részvétel): A lett központi bank a kormány pénzügynöke a kincstári váltók piacán. B9. alágazat (vagyonkezelés): A nyugdíjalap-kezelés állami monopólium. LT: B.1–B.12. alágazat: Legalább egy igazgató lett állampolgár. B.3. alágazat (pénzügyi lízing): A pénzügyi lízinget speciális pénzügyi intézmények számára lehet fenntartani (például bankok és biztosítótársaságok). 2001. január 1-jétől nem, kivéve a »Banki és egyéb pénzügyi szolgáltatások« szakasz horizontális részében megjelöltek szerint. B.9. alágazat (vagyonkezelés): Kizárólag nyilvános részvénytársaság (AB) és zárt részvénytársaság (UAB) formájú működés, ahol az alapítás zárt módon történik (az eredetileg kibocsátott értékpapírokat az alapítók vásárolják fel). A vagyonkezeléshez szakmai irányítótársaság létrehozása szükséges. Vagyon letéteményeseként kizárólag litván létesítő okirat szerinti székhellyel bejegyzett cégek léphetnek fel. MT: B.1. és B.2. alágazat (letét elfogadása, mindenfajta hitelezés): Külföldi tulajdonú hitel- és egyéb pénzügyi intézmények működhetnek fióktelep vagy helyi leányvállalat formájában is. Az engedély gazdasági igények vizsgálatától tehető függővé. B.3–B.12. alágazat: Nem korlátozott. PL: B.1., B.2., B.4. és B.5. alágazat: (kivéve az államkincstár garanciáit és kötelezettségvállalásait): Bank kizárólag részvénytársaság vagy engedélyezett fióktelep formájában működhet. A bankok létrehozásával kapcsolatos engedélyek rendszere prudenciális alapú. Legkevesebb egy banktisztviselőre vonatkozó nemzetiségi követelmények. B.6.e). és B.7. alágazat (kivéve a kincstári értékpapírok kibocsátásában való részvételt), B.9. (kizárólag portfoliókezelési szolgáltatások) és B.12. (tanácsadási és más kiegészítő pénzügyi szolgáltatások kizárólag a Lengyelországban végzett tevékenységek kapcsán): Az engedély megszerzése után a működés kizárólag részvénytársasági formában vagy értékpapírral kapcsolatos szolgáltatásokat kínáló külföldi jogi személy fióktelepeként lehetséges. B.11. alágazat: E szolgáltatások határon átnyúló nyújtása és/vagy külföldi használata során az állami távközlési hálózatot vagy más, engedéllyel rendelkező üzemeltető hálózatát kell használni. Minden más alágazat: Nem korlátozott. PT: Nem EK-bankok alapítása a pénzügyminiszter eseti alapon kiadott engedélyétől függ. Az alapításnak hozzá kell járulnia a nemzeti bankrendszer hatékonyságának növeléséhez, vagy jelentős hatást kell gyakorolnia a portugál gazdaság nemzetközivé tételére. PT: Kockázatitőke-szolgáltatásokat kockázati tőketársaságok olyan fióktelepei nyújthatnak, amelyek központi irodája nem EK-országban van. Az értékpapír-kereskedői/-forgalmazói szolgáltatások a Lisszaboni Értéktőzsdén Portugáliában bejegyzett értékpapír-kereskedési és értékpapír-forgalmazási társaságokon keresztül vagy egy másik EK-országban engedéllyel rendelkező befektetési cégek fióktelepein keresztül végezhetők, ha azok saját országukban rendelkeznek az ilyen szolgáltatások végzéséhez szükséges engedéllyel. Értékpapír-kereskedői és -forgalmazói szolgáltatásokat az Oportói Származékos Tőzsdén és az OTC-piacon nem végezhetnek nem EK-beli értékpapír-kereskedő/-forgalmazó társaságok fióktelepei. Nyugdíjalap-kezelést csak olyan vállalatok végezhetnek, amelyeket Portugáliában bejegyeztek, vagy olyan biztosítótársaságok, amelyeket Portugáliában alapítottak és felhatalmazással rendelkeznek az életbiztosítási üzletág felvételére. RO: Az értékpapír-kereskedelemmel foglalkozó társaságnak román jogalanynak kell lennie, amelyet a román törvényeknek megfelelően részvénytársaságként hoztak létre, és kizárólagos üzleti célja az értékpapír-közvetítés. Az értékpapírok valamennyi nyilvános felajánlásához szükséges a tájékoztató közzétételét megelőzően a Román Nemzeti Értékpapír-bizottság engedélye. A vagyonkezelést végző társaságokat a román törvényeknek megfelelően részvénytársaságként kell létrehozni; a nyílt végű befektetési alapokat a román polgári jog szerint kell létrehozni. Nem korlátozott pénzügyi lízing tekintetében. Nem korlátozott saját vagy ügyfél nevében az átruházható értékpapírokon kívül a forgatható értékpapírok és befektetett pénzügyi eszközök kereskedelme tekintetében. SK: Másodlagos termékek és veretlen arany kereskedelme, pénzügynöki tevékenység, közvetítés: Nem korlátozott. SK: Banki szolgáltatásokat kizárólag belföldi bankok vagy külföldi bankoknak a Szlovák Nemzeti Bank által felhatalmazott fiókjai nyújthatnak a pénzügyminisztérium jóváhagyásával. A felhatalmazást olyan kritériumok figyelembevételével nyújtják, amelyek elsősorban a tőkedotációval (pénzügyi stabilitással), szakmai képesítésekkel, feddhetetlenséggel és az előirányzott banki tevékenység irányításában szerzett jártassággal kapcsolatosak. A bankok a Szlovák Köztársaságban bejegyzett, részvénytársaságként működő jogalanyok vagy állami tulajdonú pénzügyi intézmények. Egy meglévő kereskedelmi bank saját tőkéjében érdekeltséget képviselő részvények a meghatározott korláttól eltérő mértékű vásárlásához a Szlovák Nemzeti Bank előzetes jóváhagyása szükséges. A Szlovák Köztársaságban befektetési szolgáltatásokat nyújthatnak olyan bankok, befektetési társaságok, befektetési alapok és értékpapír-kereskedők, amelyek cégformája részvénytársaság, és saját tőkéjük megfelel a törvényi előírásoknak. Külföldi befektetési társaságoknak a törvényi előírásoknak megfelelően meghatalmazást kell szerezniük a pénzügyminisztériumtól értékpapírjaik vagy befektetési jegyeik a Szlovák Köztársaság területén történő értékesítésére. A hitelviszonyt megtestesítő értékpapírok kibocsátásához a pénzügyminisztérium engedélye szükséges mind belföldi, mind külföldi kibocsátás tekintetében. Értékpapírok kereskedelme csak azután megengedett, hogy a pénzügyminisztérium engedélyt adott a nyilvános kereskedésre az értékpapírokról szóló törvény értelmében. Tőzsdén kívüli piac értékpapír-forgalmazóinak, tőzsdeügynökeinek és szervezőinek üzlete a pénzügyminisztérium engedélyének függvénye. Az elszámolási és klíring szolgáltatásokat bármilyen kifizetés tekintetében a Szlovák Nemzeti Bank szabályozza. Az értékpapírok fizikai tulajdonjogában beálló változásokkal kapcsolatos elszámolási és klíring szolgáltatásokat az Értékpapírközpont (Értékpapír Elszámoló- és Klíringház) rögzíti. Az Értékpapírközpont csak az értékpapír-birtokosok tulajdonosi számláján intézhet átutalásokat. A készpénzes rész kiegyenlítése és elszámolása a Banki Kiegyenlítési és Elszámolási Központon megy keresztül (amelyben a Szlovák Nemzeti Bank többségi részvényes), a Pozsonyi Tőzsde részvénytársaság esetében, illetve Jumbo számlán a szlovák RM-rendszer esetében. SI: Kincstári kötvények kibocsátásában, nyugdíjalap-kezelésben és ehhez kapcsolódó tanácsadó és kiegészítő szolgáltatásokban való részvétel: Nem korlátozott. B.11. és B.12. alágazat (pénzügyi információ nyújtása és átadása, tanácsadó és egyéb kiegészítő pénzügyi szolgáltatások, kivéve a kincstári kötvények kibocsátásában és nyugdíjalap-kezelésben való részvételhez kapcsolódók): Nincs. Minden más alágazat: Mindenfajta bank alapításához a Szlovén Nemzeti Bank engedélye szükséges. Külföldiek csak a Szlovén Nemzeti Bank előzetes jóváhagyásával válhatnak bankok részvényesévé, illetve szerezhetnek további részesedést. (Megjegyzés: az új banktörvény elfogadásával ezt a rendelkezést eltörlik.) A Szlovén Nemzeti Bank engedélyével a bankok, külföldi bankok leányvállalatai és fióktelepei számára valamennyi vagy korlátozott banki szolgáltatás nyújtása engedélyezett a tőke összegének függvényében. A teljes mértékben külföldi tulajdonú vagy nagyrészt külföldi befektetőkkel rendelkező bank létrehozását jóváhagyó engedély megadásának vagy a bankok további részvényszerzésének jóváhagyásának megfontolásakor a Szlovén Nemzeti Bank a következő iránymutatásokat veszi tekintetbe (2): a különböző országokból származó befektetők megléte, a banki felügyelettel megbízott külföldi intézet véleménye. (Megjegyzés: az új banktörvény elfogadásával ezt a rendelkezést eltörlik.) Nem korlátozott a privatizáció alatt álló bankokban vállalt külföldi részvétel tekintetében. Külföldi bankok fióktelepeit a Szlovén Köztársaságban kell bejegyezni, és rendelkezniük kell jogi személyiséggel. (Megjegyzés: az új banktörvény elfogadásával ezt a rendelkezést eltörlik.). Nem korlátozott mindenfajta jelzálogbank, takarék- és hitelintézmény tekintetében. Nem korlátozott magánnyugdíj-alapok (nem kötelező nyugdíjalapok) létrehozása tekintetében. Az irányítótársaságok egyben kereskedelmi vállalatok, melyek létrehozásának kizárólagos célja a befektetési alapok irányítása. Külföldiek az irányítótársaságokban – közvetlenül vagy közvetve – legfeljebb a részvények és a szavazati jogok 20 százalékát szerezhetik meg; ennél nagyobb arányhoz az Értékpapír-piaci Hatóság jóváhagyása szükséges. A meghatalmazott (privatizációs) befektetési társaság olyan befektetési társaság, amelyet kizárólag tulajdonjegyek (bizonylatok) gyűjtésére és a tulajdonosi összetétel megváltoztatásáról szóló rendeleteknek megfelelően kibocsátott részvények felvásárlására hoztak létre. A meghatalmazott irányítótársaság olyan társaság, amelyet kizárólag a meghatalmazott befektetési társaságok irányítására hoztak létre. Külföldiek a meghatalmazott (privatizációs) irányítótársaságokban – közvetlenül vagy közvetve – legfeljebb a részvények és a szavazati jogok 10 százalékát szerezhetik meg; ennél nagyobb arányhoz az Értékpapír-piaci Hatóság és a gazdasági kapcsolatokért felelős és fejlesztési minisztérium jóváhagyása szükséges. A befektetési alapok külföldi kibocsátású értékpapírokba történő befektetései a befektetési alapok befektetéseinek 10 százalékára korlátozottak. Ezeket az értékpapírokat jegyzik az Értékpapír-piaci Hatóság által előre meghatározott tőzsdéken. A tőzsdeügynök-társaságokban külföldiek az Értékpapír-piaci Hatóság előzetes jóváhagyásával a tőke 24 %-áig válhatnak részvényessé vagy partnerré. (Megjegyzés: az új értékpapír piaci törvény elfogadásával ez a rendelkezés hatályát veszti.) Külföldi kibocsátó Szlovén Köztársaságban még nem ajánlott értékpapírjait csak egy tőzsdeügynöki társaság vagy egy ilyen tranzakciókra engedélyt szerzett bank ajánlhatja. Az ajánlat bejelentése előtt a tőzsdeügynöki társaság vagy bank köteles az Értékpapír-piaci Hatóság engedélyét megszerezni. Külföldi kibocsátó értékpapírjainak a Szlovén Köztársaság területén való ajánlatára szóló engedély iránti kérelemhez csatolni kell a kibocsátási prospektus vázlatát, azaz dokumentációt arra vonatkozóan, hogy a külföldi kibocsátó értékpapírjai kibocsátásának kezese egy bank vagy egy tőzsdeügynöki társaság, kivéve a külföldi kibocsátó részvényei kibocsátásának esetében. SE: A nem Svédországban alapított vállalkozások kereskedelmi képviseletet csak egy fióktelepen keresztül, bankok esetében képviseleti irodán keresztül hozhatnak létre. SE: Egy bankvállalat alapítója az Európai Gazdasági Térségben állandó lakóhellyel rendelkező természetes személy vagy külföldi bank. A takarékszövetkezetek alapítója az Európai Gazdasági Térség területén lakó természetes személy. UK: Az árjegyző brókercégeknek, amelyek a pénzügyi intézmények azon kategóriáját jelentik, amelyek az államadóssággal foglalkoznak, az Európai Gazdasági Térségben kell bejegyzéssel és különálló tőkésítéssel rendelkezniük. 4. Természetes személyek jelenléte CY: B.6.e) alágazat (átruházható értékpapírok kereskedelme): A magánszemélyek, függetlenül attól, hogy önállóan, ügynökként vagy ügynöki cég alkalmazotti minőségében járnak el, kötelesek megfelelni az erre vonatkozó engedélyezési kritériumoknak. B.1–B.12. alágazat, kivéve B.6.e): Nem korlátozott. CZ: Nem központi banki valutakiadási szolgáltatások, másodlagos termékek és veretlen arany kereskedelme, pénzügynöki tevékenység, másodlagos termékekkel kapcsolatos elszámolási és fizetési szolgáltatások, valamint tanácsadási, közvetítési és más, e tevékenységekhez kapcsolódó kiegészítő pénzügyi szolgáltatások: Nem korlátozott. Minden más alágazat: Nem korlátozott, kivéve a horizontális szakaszban megjelölteket. MT: B.1., B.2. és B.11. alágazat (letét elfogadása, mindenféle hitelezés, pénzügyi információ nyújtása és átadása): Nem korlátozott, kivéve a horizontális szakaszban megjelölteket. B.3–B.10. és B.12. alágazat: Nem korlátozott. PL: B.1., B.2., B.4. és B.5. alágazat: (kivéve az államkincstár garanciáit és kötelezettségvállalásait): Nem korlátozott, kivéve a horizontális szakaszban megjelölteket, és az alábbi korlátozásoktól függően: Legkevesebb egy banktisztviselőre vonatkozó nemzetiségi követelmények. B.6.e) és B.7. alágazat (kivéve a kincstári értékpapírok kibocsátásában való részvételt), B.9. (kizárólag portfoliókezelési szolgáltatások), B.11. és B.12. (tanácsadási és más kiegészítő pénzügyi szolgáltatások kizárólag a Lengyelországban vállalt tevékenységek kapcsán): Nem korlátozott, kivéve a horizontális szakaszban megjelölteket Minden más alágazat: Nem korlátozott. SK: Másodlagos termékek és veretlen arany kereskedelme, pénzügynöki tevékenység, közvetítés: Nem korlátozott. Minden más alágazat: Nem korlátozott, kivéve a horizontális szakaszban megjelölteket. SI: Kincstári kötvények kibocsátásában, nyugdíjalap-kezelésben és ehhez kapcsolódó tanácsadó és kiegészítő szolgáltatásokban való részvétel: Nem korlátozott. Minden más alágazat: Nem korlátozott, kivéve a horizontális szakaszban megjelölteket. AT, BE, BG, DE, DK, ES, EE, FR, FI, EL, HU, IT, IE, LU, LT, LV, NL, PT, RO, SE, UK: Nem korlátozott, kivéve a megfelelő horizontális szakaszban megjelölteket, és az alábbi meghatározott korlátozásoktól függően: BG: Nem korlátozott az államkincstári garanciák tekintetében. Nem korlátozott saját vagy ügyfél nevében az átruházható értékpapírokon kívül a forgatható értékpapírok és befektetett pénzügyi eszközök kereskedelme tekintetében. Nem korlátozott a kincstári kötvények kibocsátásában való részvétel tekintetében. Nem korlátozott a pénzügynöki tevékenység tekintetében. Nem korlátozott a nyugdíjalapok kezelése tekintetében. Nem korlátozott a pénzügyi eszközök elszámolása és kiegyenlítése tekintetében. Nem korlátozott a közvetítő és egyéb kiegészítő pénzügyi szolgáltatások tekintetében. FR: Sociétés d’investissement à capital fixe: állampolgársági követelmény az igazgatótanács elnöke, a vezérigazgatók és az adminisztrátorok legalább kétharmada esetében, továbbá, amennyiben az értékpapírcégnek van felügyelőbizottsága vagy -tanácsa, annak tagjai vagy vezérigazgatója, valamint a felügyelőtanács tagjainak legalább kétharmada esetében. EL: A hitelintézeteknek meg kell nevezniük legalább két személyt, akik felelősek az intézet működéséért. Az állandó lakóhely feltétele ezekre a személyekre vonatkozik. IT: A »promotori di servizi finanziari« (pénzügyi értékesítő) céljából az Európai Közösség valamely tagállamában állandó lakóhely feltétele. LV: A külföldi bankok fióktelepeinek és leányvállalatainak igazgatója lett adófizető (helyi lakos). RO: Nem korlátozott pénzügyi lízing tekintetében. Nem korlátozott saját vagy ügyfél nevében az átruházható értékpapírokon kívül a forgatható értékpapírok és befektetett pénzügyi eszközök kereskedelme tekintetében.”